CELEX: C2005/143/32
Language: fi
Date: 2005-06-11 00:00:00
Title: Asia C-140/05: Unabhängiger Finanzsenatin tulliasioita käsittelevän 3 (K) jaoston 17.3.2005 tekemällään päätöksellä esittämä ennakkoratkaisupyyntö asiassa Amalia Valesko vastaan Zollamt Klagenfurt

11.6.2005   
            
            
               FI
            
            
               Euroopan unionin virallinen lehti
            
            
               C 143/23
            
         Unabhängiger Finanzsenatin tulliasioita käsittelevän 3 (K) jaoston 17.3.2005 tekemällään päätöksellä esittämä ennakkoratkaisupyyntö asiassa Amalia Valesko vastaan Zollamt Klagenfurt
   (Asia C-140/05)
   (2005/C 143/32)
   Oikeudenkäyntikieli: saksa
   Unabhängiger Finanzsenatin tulliasioita käsittelevä 3 (K) jaosto on pyytänyt 17.3.2005 tekemällään päätöksellä, joka on saapunut yhteisöjen tuomioistuimeen 25.3.2005, Euroopan yhteisöjen tuomioistuimelta ennakkoratkaisua asiassa Amalia Valesko vastaan Zollamt Klagenfurt seuraaviin kysymyksiin:
   Kysymys 1:
   
                
            
            
               Onko Slovenian tasavallan liittymistä Euroopan unioniin koskevissa asiakirjoissa olevia säännöksiä (liite XIII — luettelo, jota tarkoitetaan liittymisasiakirjan 24 artiklassa: Slovenia, 6. ”verotus”, 2 kohta, EUVL 23.9.2003, L 236) — joiden mukaan jäsenvaltiot saavat sen jälkeen, kun ne ovat ilmoittaneet asiasta komissiolle, edellä mainitun poikkeuksen soveltamisaikana ”säilyttää” samat määrälliset rajoitukset savukkeille, joita saadaan tuoda Sloveniasta niiden alueelle ilman ylimääräisen valmisteveron maksamista, kuin ne rajoitukset, joita sovelletaan tuontiin kolmansista maista, sanotun kuitenkaan rajoittamatta valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta annetun neuvoston direktiivin 92/12/ETY 8 artiklan soveltamista — tulkittava teknisen termin ”säilyttää” osalta siten, että näiden sopimussäännösten mukaan sallitaan sellaiset määrälliset rajoitukset, joita jäsenvaltiossa on sovellettu Slovenian liittymiseen saakka, muun muassa Slovenian tasavaltaan kolmantena maana?
            
         Kysymys 2:
   
                
            
            
               Jos yhteisöjen tuomioistuin kuitenkin katsoo, että kyseessä olevia sopimusmääräyksiä ei ole tulkittava siten, että niissä sallitaan määrälliset rajoitukset, joita jäsenvaltiossa on sovellettu Slovenian liittymiseen saakka muun muassa Slovenian tasavaltaan kolmantena maana, kysytään lisäksi seuraavaa:
               
                            
                        
                        
                           Onko EY 23, EY 25 ja EY 26 artiklaa tulkittava siten, että jäsenvaltion säännös, jonka mukaan matkustajien, joiden tavanomainen asuinpaikka on jäsenvaltion veroalueella ja jotka saapuvat tälle alueelle maarajan tai sisäisten aluevesien kautta, henkilökohtaisissa matkatavaroissaan maahantuomien tupakkatuotteiden vapautus verosta rajoittuu 25 savukkeeseen tietyistä jäsenvaltioista tultaessa, ei vastaa tavaroiden vapaan liikkuvuuden periaatteita, kun tuollainen määrällinen rajoitus koskee ainoastaan yhden ainoan kolmannen maan (Sveitsi) tiettyä erillisaluetta ja samaan aikaan sallitaan 200 savukkeen valmisteverosta vapaa maahantuonti tähän jäsenvaltioon kaikista muista kolmansista maista?